Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: szóló 2006. évi XXVI. törvény (a továbbiakban: Fbkt.)
Paragraph Index: 635

33. §-ára figyelemmel olyan idõpontra kell kitûzni, amikor tárgyalási anyagként az elõzõ évrõl szóló beszámoló, illetve a tárgyévre vonatkozó költségvetés javaslata rendelkezésre áll. 5.3. Rendkívüli közgyûlést kell összehívni, ha az igazgatótanács, a felügyelõ bizottság vagy az összes szavazatok legalább 15%-ával rendelkezõ tagok – az ok és cél megjelölésével – azt írásban kérik. A lebonyolítás, a dokumentálás, a határozathozatal és a határozatok végrehajtásának módja (a meghívási idõközben mutatkozó eltérést kivéve) a rendes és rendkívüli közgyûlések tekintetében azonosak. 5.4. A közgyûlési meghívót a rendes közgyûlésre az igazgatóság küldi ki a tagoknak úgy, hogy a kézbesítés a kitûzött idõpontot legalább négy héttel megelõzze. Az igazgatóság köteles megküldeni a tagoknak a napirendi pontok írásbeli elõkészítõ anyagát, a közgyûlés idõpontját megelõzõ 15 nappal. 5.5. A rendkívüli közgyûlést az ennek indítványozására jogosultak felhívására ugyancsak az igazgatóság hívja össze, éspedig – ha az indítványozók sürgõsséget is kérnek – 15 napos meghívási idõközzel. Az elõkészítõ anyag ez esetben az összehívásra jogosultak indítványa, amihez az igazgatóság csatolhatja saját észrevételeit. 2006/53. szám 5.6. A tagoknak joguk van az elõkészítõ anyagokra írásbeli észrevételt vagy alternatív javaslatot tenni, ezeket tárgyalási anyagnak kell tekinteni, ha legkésõbb az ülést megelõzõ 8 napig az igazgatóságnak és minden tagnak kézbesítik. 5.7. A közgyûlésen kizárólag a tagok, a Szövetség vezetõi (igazgatótanácsának és felügyelõ bizottságának tagjai, valamint az igazgatóság), a könyvvizsgáló és a Szövetség igazgatósága által meghívott egyéb személyek vehetnek részt. A közgyûlésen a jogi személy tagot, a jogi személyiséggel nem rendelkezõ gazdasági társaságot törvény szerinti képviselõje vagy közokiratba, illetõleg teljes bizonyító erejû magánokiratba foglalt meghatalmazottja képviselheti. A természetes személy tagot közokiratba vagy teljes bizonyító erejû magánokiratba foglalt meghatalmazottja képviselheti. 5.8. A közgyûlésre érkezõk az elõre elkészített jelenléti ívet tartoznak aláírni, aminek ellenében szavazatuk számát feltüntetõ szavazólapot kapnak. A jelenléti ív a közgyûlési jegyzõkönyv melléklete. 5.9. A közgyûlés határozatképes, ha azon mindkét szekcióban az összes szavazatok több mint 50%-át képviselõ tag jelen van. 5.10. Ha a közgyûlés nem határozatképes, a 8 napon belüli idõpontra összehívott második közgyûlést – az eredeti napirenden szereplõ ügyekben – a megjelentek számától és szavazatától függetlenül határozatképesnek kell tekinteni. 5.11. Ha a megjelentek száma a határozatképességet valószínûsíti, a közgyûlés egyszerû többséggel elnököt választ. 5.12. Az elnök a közgyûlés megnyitása után – a jelenléti ív alapján – megállapítja, hogy az határozatképes-e. Igenlõ esetben az elnök felhívására a közgyûlés egyszerû többséggel megválasztja a közgyûlés tisztségviselõit: jegyzõkönyvvezetõ, két jegyzõkönyv-hitelesítõ, két szavazatszámláló. 5.13. A közgyûlés hanganyaga digitálisan rögzítésre kerül. A jelenléti íven minden jelenlévõ saját aláírásával is hozzájárul a hangfelvétel-készítéshez és a hangfelvételt, mint a jegyzõkönyv elválaszthatatlan részét hitelesnek fogadja el. Ennek alapján a közgyûlés írásbeli jegyzõkönyve csak az érdemi megállapításokat, határozatokat tartalmazza, benne foglalva a szavazás eredményét, külön feltüntetve a javaslat mellett, a javaslat ellen szavazókat és a tartózkodó szavazatok számát. Olyan kérdést napirendre tûzni, amely a meghívóban nem szerepelt, csak akkor lehet, ha az indítványozó legalább 8 nappal a közgyûlés elõtt ismertette a kérdést a tagokkal, és a közgyûlésen mindkét szekciót képviselõ tagok 75%-a részt vesz, és a napirendre tûzéssel valamennyien egyetértenek. 5.14. A szavazás a szavazólap felmutatásával nyíltan történik. A határozat akkor tekinthetõ érvényesnek, ha a határozati javaslatra leadott szavazatok száma a jelen lévõ tagok összes szavazatához viszonyítva eléri a törvényben, illetve a jelen Alapszabályban elõírt egyszerû vagy minõsített többséget. 5.15. A közgyûlésen jelen lévõ tagok együttes kétharmados szavazata mellett mindkét szekciót képviselõ tagok külön-külön kétharmados szavazata szükséges az alábbi ügyekben meghozandó határozatokhoz:

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes